అఫ్గాన్‌లో ఉగ్రదాడి.. 12 మంది మృతి - Taliban car bomb kills at least in attack on Afghan security compound - EENADU
అఫ్గాన్‌లో ఉగ్రదాడి.. 12 మంది మృతి
కాబూల్‌: అఫ్గానిస్థాన్‌లో తాలిబన్‌ ఉగ్రవాదులు మరోసారి రెచ్చిపోయారు. పేలుడు పదార్థాలు నింపిన ఓ కారులో వచ్చిన ఉగ్రవాదులు.. జన సమూహం అధికంగా ఉన్న గజనీ ప్రాంతంలో దాన్ని పేల్చేశారు. దీంతో 12 మంది అక్కడికక్కడే ప్రాణాలు కోల్పోగా మరో 50 మందికి తీవ్రగాయాలయ్యాయి. ఆ ప్రాంతంలో ఉన్న నిఘా అధికారులే లక్ష్యంగా ఈ దాడులు జరిపినట్లు తెలుస్తోంది. ఈ ఉగ్రదాడిలో ప్రాణాలు కోల్పోయిన వారిలో ఎనిమిది మంది నేషనల్ డైరెక్టరేట్‌ ఆఫ్‌ సెక్యూరిటీ (ఎన్‌డీఎస్‌)కు చెందిన వారు, నలుగురు పౌరులు ఉన్నారని అధికారులు తెలిపారు. ఈ దాడికి తామే బాధ్యతవహిస్తున్నట్లు తాలిబన్లు ప్రకటన చేశారు.
నిఘా అధికారుల కార్యాలయ ప్రాంగణంలో ఈ దాడులు జరిగాయని, అక్కడ ఉన్న దాదాపు 50 మంది సామాన్య ప్రజలకు తీవ్రగాయాలయ్యాయని అధికారులు తెలిపారు. ఆదివారం ఉదయం ఆ ప్రాంతంలో ప్రజలు అధికమంది ఉన్న సమయంలో ఈ దాడి చోటు చేసుకుందని వివరించారు. ఈ దాడిలో 12 మంది ప్రాణాలు కోల్పోయారని ప్రభుత్వ ప్రతినిధి అరీఫ్‌ నూరీ నిర్ధారించారు. ఈ ఘటనలో గాయాలపాలైన వారిని ఆస్పత్రులకు తరలించినట్లు తెలిపారు. ప్రస్తుతం తాలిబన్ ప్రతినిధులు, అఫ్గాన్‌ ప్రభుత్వ ప్రతినిధులకు మధ్య ఖతార్‌ రాజధాని దోహాలో చర్చలు జరుగుతున్నాయి. మరోవైపు తాలిబన్లు ఉగ్రదాడులను కొనసాగిస్తూనే ఉన్నారు.
afganle ugradadi.. 12 mandi mruti - Taliban car bomb kills at least in attack on Afghan security compound - EENADU
afganle ugradadi.. 12 mandi mruti
kaboole: afghanisthanilo talibanki ugravaadulu marosari rechipoyaaru. peludu padaarthaalu nimpina oo kaarulo vachina ugravaadulu.. jana samuuham adhikamgaa unna gajanee praantamlo daanni pelchesaaru. deentho 12 mandi akkadikakkade praanaalu kolpoga maro 50 mandiki teevragaayaalayyaayi. aa praantamlo unna nigha adhikaarule lakshyamgaa ee daadulu jaripinatlu telustondi. ee ugradaadilo praanaalu kolpoina vaarilo enimidi mandi neshanal directorate aff security (neadasee)ku chendina vaaru, naluguru pourulu unnaarani adhikaarulu telipaaru. ee daadiki taame baadhyatavahistunnatla taalibanlu prakatana chesaru.
nigha adhikaarula kaaryaalaya praamganamlo ee daadulu jarigayani, akkada unna daadaapu 50 mandi saamaanya prajalaku teevragaayaalayyaayani adhikaarulu telipaaru. aadivaaram udayam aa praantamlo prajalu adhikamandi unna samayamlo ee daadi chotu chesukundani vivarinchaaru. ee daadilo 12 mandi praanaalu kolpoyarani prabhutva pratinidhi areef nooree nirdhaarinchaaru. ee ghatanalo gayalapalaina vaarini aaspatrulaku taralinchinatlu telipaaru. prastutam taliban pratinidhulu, afgan prabhutva pratinidhulaku madhya khatarm rajadhani dohalo charchalu jarugutunnaayi. marovaipu taalibanlu ugradaadulanu konasagistune unnaaru.